पाएं अपने शहर की ताज़ा ख़बरें और फ्री ई-पेपरडाउनलोड करें
जिले में दो और कोरोना संक्रमितों की मौत हो गई। मरने वालों में एक राहों और एक मुज्जफरपुर ब्लॉक से संबंधित है। राहों से संबंधित 60 वर्षीय पुरुष ने नवांशहर के निजी अस्पताल में और मुज्जफरपुर ब्लॉक से संबंधित 40 वर्षीय पुरूष ने पीजीआई चंडीगढ़ में दम तोड़ा। इसके साथ जिले में कोरोना से मरने वालों का आंकड़ा 251 तक पहुंच गया है।
शुक्रवार को रिपोर्ट हुए नए 79 मामलों के साथ कोरोना काल के कुल मामलों की संख्या 9382 तक पहुंच गई है। हालांकि राहत की बात ये रही कि शुक्रवार को 103 मरीज ठीक भी हुए हैं और ठीक हुए लोगों का आंकड़ा 8406 पर पहुंच गया है। जिले में एक्टिव मामले कम होकर 759 हो गए हैं। अब तक जिले में कोरोना संक्रमित 251 लोगों की मौत हो चुकी है। जिले में सैंपलिंग एक लाख 97 हजार के पार पहुंच चुकी है। शुक्रवार को भी 1719 सैंपल लिए गए। सिविल सर्जन डा. जीएस कपूर ने लोगों से अपील की कि मास्क पहन कर रखें, सोशल डिस्टेंसिंग का पालन करें और बार-बार कम से कम 20 सेकेंड तक हाथ धोते रहें।
बलाचौर में 24, नवांशहर-बंगा में 8-8 मामले
जिले में शुक्रवार को रिपोर्ट हुए 79 मामलों में से सबसे अधिक 24 मामले बलाचौर ब्लॉक से और मुज्जफरपुर से 14 मामले से संबंधित हैं। इसके अलावा शुक्रवार को अन्य ब्लॉकों से रिपोर्ट हुए मामलों की बात करें तो सुज्जों में 12, नवांशहर व बंगा में 8-8, सड़ोया में 6, मुकंदपुर में 5 और राहों में दो मामले रिपोर्ट हुए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva zho_Hant eng_Latn